**BÉRLETI SZERZŐDÉS**

**eseti - intézményi**

amely létrejött egyrészről a **BÉRBEADÓ:**

**INTÉZMÉNY NEVE**: ………………………………………………………..

SZÉKHELY: ………………………………………………………..

NYILVÁNTARTÁSI SZÁM: ………………………………………………………..

ADÓSZÁM: ………………………………………………………..

BANKSZÁMLA SZÁM: ………………………………………………………..

KÉPVISELI: ………………………………………………………..

másrészről a **BÉRLŐ:**

**NÉV / SZERVEZET NEVE:** ………………………………………………………..

MAGÁNSZEMÉLY ANYJA NEVE ................................................................

SZÜL. HELY, IDŐ: ………………………………………………………..

LAKCÍM/SZERVEZET SZÉKHELYE: ………………………………………………………..

LEVELEZÉSI CÍM: ................................................................

SZIG. SZÁM /SZERVEZET NYT SZÁM: ………………………………………………………..

ADÓIG. AZONOSÍTÓ /SZERVEZET ADÓSZÁM:………………………………………………………..

BANKSZÁMLA SZÁM: ………………………………………………………..

SZERVEZET KÉPVISELŐJE: ………………………………………………………..

között a mai napon, az alábbi feltételekkel:

**I. ALAP ADATOK**

**1./ A SZERZŐDÉS TÁRGYA**

A BÉRBEADÓ bérbe adja, a BÉRLŐ a szerződés aláírásával bérbe veszi a Budapest Főváros XIII. Kerületi Önkormányzat (1139. Budapest, Béke tér 1.) 1/1 arányú tulajdonát képező alábbi ingatlan-helyiséget:

**INTÉZMÉNY MEGNEVEZÉSE**: ...............................................................

**CÍME:** ………………………………………………………

ingatlan-nyilvántartási megjelölés: .....................................

hrsz: ……………………………….

**HELYISÉG/EK MEGJELÖLÉSE:** ……………………………………………………....

emelet – ajtó (egyéb beazonosításra alkalmas adat), ..................................m2

(továbbiakban: BÉRLEMÉNY)

A HASZNÁLAT CÉLJA: .................................................................

MAXIMÁLIS LÉTSZÁM: ...............................fő

**2./ A BÉRLET IDŐTARTAMA**

A BÉRLŐ a jelen bérleti szerződés alapján a BÉRLEMÉNYt **egyszeri alkalommal**

**201 ……………hónap ………… nap ………………-……………… óra** időben

(**összesen: ………………..óra**) jogosult kizárólagosan használni.

**3./ BÉRLETI DÍJ**

A FELEK a BÉRLEMÉNY **bérleti díj**át kölcsönösen ………………………Ft/ óra

mértékben határozzák meg, mely alapján a bérleti díj összesen: **………………………Ft**

A bérleti díj ÁFA mentes.

**4./ A BÉRLETI DÍJ MEGFIZETÉSE**

A bérleti díjat a BÉRLŐ a jelen szerződés aláírását követő **……….. napon belül** köteles megfizetni

/\**a lejárat mindenképpen a birtokba vétel előtti kell legyen!!*\*/

vagy

............................................................................................................................................................................

**5./ KAUCIÓ** /\*opcionális/

A kaució mértéke: **…………………………….Ft**

esedékessége: ...........................................

megfizetés módja: ...........................................

**6./ BIRTOKBA VÉTEL/VISSZABOCSÁTÁS SORÁN ELJÁRÁSRA MEGHATALMAZOTT TOVÁBBI SZEMÉLY** (név, anyja neve, lakcím, szig.szám, telefon, email):

............................................................................................................................................................................

............................................................................................................................................................................

**II.**

**BÉRBEADÓI JOGOSULTSÁG**

Az ingatlan a BÉRBEADÓ telephelyét képezi.

A BÉRBEADÓ a Budapest XIII. kerületi Önkormányzat által alapított, önállóan működő költségvetési szerv, amely az önkormányzat vagyonáról és a vagyongazdálkodás szabályairól szóló 28/2012. (VII.3.) önkormányzati rendelet 10.§ (2) bekezdése értelmében saját hatáskörben jogosult az ingatlant az alapfeladatai sérelme nélkül bérbe adni.

A BÉRBEADÓ alapító okirata és munkamegosztási megállapodás alapján a Budapest Főváros XIII. Kerületi Önkormányzat Intézményműködtető és Fenntartó Központ (rövidített név: XIII. Kerületi IMFK, 1139. Budapest, Béke tér 1.), mint önállóan működő és gazdálkodó költségvetési szerv látja el a BÉRBEADÓ tekintetében pénzügyi-gazdasági feladatokat, valamint a szerződéshez e körben a hozzájárulása szükséges.

**III.**

**BÉRLETI DÍJ, KÖLTSÉGEK**

1./ A bérleti díjat a BÉRLŐ a BÉRBEADÓ által meghatározott bankszámlájára történő utalással vagy készpénz-átutalási megbízással (csekk) vagy pénztári befizetéssel fizeti meg az I/4. pont szerinti esedékességig.

2./ A FELEK rögzítik, hogy az II. pontban foglaltakra tekintettel a BÉRBEADÓ számlázási-pénzügyi feladatait a XIII. Kerületi IMFK végzi.

Ennek keretében a XIII. kerületi IMFK a BÉRBEADÓ képviseletében eljárva jogosult a BÉRBEADÓ e szerződésből eredő követeléseit érvényesíteni.

A BÉRBEADÓ tekintetében közreműködő XIII. kerületi IMFK a BÉRLŐ teljesítéséről megfelelő számviteli bizonylatot állít ki.

3./ Az I/3. pont szerinti bérleti díj tartalmazza a bérlemény használatának közüzemi díj- és egyéb járulékos **költség**eit.

4./ I/5. pont szerinti **kaució** (óvadék) fizetése esetén az biztosítékul szolgál a BÉRBEADÓnak a jelen jogviszonyból származó bérleti díj-, esetleges kár- és egyéb vagyoni igénye közvetlen kielégítésére.

A kaució (a fentiek szerint esetlegesen csökkentett összege) a bérleti jogviszony megszűnésekor visszajár.

5./ A BÉRLŐ a fizetési kötelezettségei késedelme esetén **késedelmi kamat** fizetésére köteles, melynek mértéke a mindenkori jegybanki alapkamat kétszeres összege.

**IV.**

**A FELEK JOGAI ÉS KÖTELEZETTSÉGEI**

1./ A BÉRLEMÉNY **birtokba** bocsátása a I/2. pontban meghatározott alkalommal a helyszínen erre megbízott személy útján biztosított.

A BÉRLŐ az ingatlan birtokba vételét és birtokba vissza-bocsátását köteles a birtokba adásra megbízott személynél rendszeresített nyilvántartásban maga/ törvényes képviselője/ meghatalmazottja aláírásával igazolni.

2./ A FELEK megállapodnak abban, hogy a BÉRBEADÓ a jelen szerződés szerinti kötelezettségét teljesíti azáltal, hogy a birtokba vételt és kizárólagos használatot a BÉRLŐ részére a IV/1. pont szerinti módon biztosítja, a BÉRLEMÉNYt rendelkezésre tartja. Így amennyiben a BÉRLŐ – a BÉRBEADÓn kívüli okokból – a BÉRLEMÉNYt nem veszi birtokba és nem használja, vagy a birtokba vételt nem- /nem a szerződés szerint igazolja, úgy az a bérleti díj- vagy a jogviszonyhoz kapcsolódó további fizetési kötelezettséget nem befolyásolja.

3./ A FELEK tudomásul veszik, hogy amennyiben az intézmény alaptevékenységére tekintettel, vagy más okból – előre nem látható körülmények miatt – a BÉRLEMÉNY használata nem biztosítható, úgy a BÉRLŐ elsődlegesen megfelelő cserehelyiséget biztosít, vagy a FELEK más használati időpontot határoznak meg.

Amennyiben erre nincs lehetőség, úgy a BÉRBEADÓt bérleti díj nem illeti meg.

A BÉRBEADÓt e körben semmiféle kártérítési vagy más felelősség nem terheli.

4./ A BÉRLŐ a III. fejezet szerinti fizetési kötelezettség teljesítését szükség esetén a birtokba vételkor megfelelő számviteli bizonylatokkal (csekk, átutalási megbízás, stb.) köteles igazolni.

A FELEK megállapodnak abban, hogy amennyiben a BÉRLŐ a III. fejezet szerinti fizetési kötelezettség teljesítését nem tudja igazolni, úgy a BÉRBE ADÓ a birtokba adást megtagadhatja.

5./ A BÉRLŐ a BÉRLEMÉNYt rendeltetésének megfelelően, a bérleti szerződés és a jogszabályok rendelkezései szerint, kizárólag az I/1. pontban meghatározott célra használhatja.

A BÉRBEADÓ a rendeltetésszerű használatot, valamint a szerződésben foglaltak teljesítését szükség szerint jogosult ellenőrizni, ez azonban nem járhat a BÉRLŐ indokolatlan zavarásával.

6./ A BÉRLŐ a BÉRLEMÉNYt megtekintette, a kért információkat a BÉRBEADÓtól megkapta.

A FELEK megállapítják, hogy az ingatlan rendeltetésszerű használatra alkalmas állapotú.

A BÉRBEADÓ a jogviszony tartama alatt szavatolja a BÉRLEMÉNY rendeltetésszerű használatra alkalmas állapotát.

7./ A BÉRLEMÉNY és annak felszerelési- berendezési tárgyai rendeltetésszerű üzemképes állapotának biztosítása a BÉRBEADÓ kötelezettsége.

8./ A BÉRLŐ a BÉRLEMÉNY használata során köteles betartani és betartatni az intézményi, balesetvédelmi, tűzvédelmi és egyéb előírásokat, házirendet.

A BÉRLŐ a használat során úgy köteles eljárni, hogy az az intézményi ingatlan működését, az ott tartózkodó más személyek tevékenységét ne zavarja.

A BÉRLŐ fokozottan köteles figyelembe venni az intézményi ingatlan rendeltetését, ennek megfelelően különösen tilos az egész intézmény területén dohányozni, szeszes italt fogyasztani, kábítószert használni, illetve ezek hatása alatt állni.

9./ A BÉRLŐ a BÉRLEMÉNYt a jelen jogviszonyhoz kapcsolódóan használó személyek magatartásáért, tevékenységéért a BÉRBEADÓ felé teljes körű felelősséggel tartozik.

10./ A BÉRLŐ tudomásul veszi, hogy a BÉRLEMÉNYben semminemű olyan tevékenységet, munkát nem végezhet, mely a BÉRLEMÉNY műszaki állapotát, állagát megváltoztatná.

11./ A BÉRLŐ **a bérleti idő lejártakor** köteles a BÉRLEMÉNYt tiszta, ingóságaitól kiürített, rendeltetésszerű használatra alkalmas állapotban visszaadni a IV/1. pontban meghatározott módon.

A birtokba visszabocsátás késedelme esetén a további használat idejére a BÉRLŐ a bérleti díj mértékének megfelelő használati díj fizetésre köteles, valamint köteles megtéríteni a késedelemből eredő károkat.

A BÉRLŐ a bérleti idő lejártakor köteles az intézményi ingatlan területét is elhagyni.

12./ A BÉRLŐ a BÉRLEMÉNYt nem jogosult harmadik személynek albérletbe vagy bármilyen más jogcímen további használatba adni.

13./ A BÉRLŐ a polgári jog általános szabályai szerint felel a BÉRLEMÉNYben vagy az intézményi ingatlanban, annak tartozékaiban, berendezéseiben okozott károkért.

A BÉRLŐ felel a BÉRLEMÉNYbe, intézményi ingatlanba bevitt eszközökért, értéktárgyakért. E körben a BÉRBEADÓ semmiféle felelősséget nem vállal.

14./ A FELEK kötelesek a jogviszony fennállása alatt egymással együttműködni, a szerződéses- és jogszabályban foglalt jogok és kötelezettségek tekintetében fontos körülményekről egymást haladéktalanul értesíteni.

**V.**

**A SZERZŐDÉS MEGSZŰNÉSE**

A jelen szerződés a I/2. pontban meghatározott idő lejártával megszűnik.

**VI.**

**EGYÉB RENDELKEZÉSEK**

1./ A BÉRBEADÓ az épületek energetikai jellemzőinek tanúsításáról szóló 176/2008.(VI.30.) Kormányrendelet 3.§ (3) bek. a./ pontjában foglalt kötelezettségének eleget téve rögzíti, hogy a BÉRLEMÉNYre a rendelet 1.§ (2) bekezdés b./ pontja alapján energiahatékonysági tanúsítványt nem ad.

2./ A FELEK megállapodnak abban, hogy a jelen jogviszonyban az I/1. pontban jelölt levelezési címre, ennek megadása hiányában a jelölt lakcímre/székhelyre történő postai vagy más kézbesítést vagy annak bizonyítható megkísérlését (bármely okból hiúsuljon meg) joghatályos kézbesítésnek tekintik, kivéve, ha az érintett a másik FÉL felé igazolhatóan új címet jelöl meg.

3./ A jelen szerződés módosítása, közös megegyezéssel történő megszűntetése kizárólag írásban érvényes.

4./ Egyéb:

……………………………………………………………………………………………………………………………………………………….

……………………………………………………………………………………………………………………………………………………….

……………………………………………………………………………………………………………………………………………………….

A jelen szerződésben nem szabályozott kérdésekben a Polgári Törvénykönyv és a lakások és helyiségek bérletéről szóló 1993. évi LXXVIII. Törvény rendelkezései az irányadók.

Budapest, 201……………………………...

…………………………………………………………………. ………………………………………………………………….

BÉRBEADÓ BÉRLŐ

A szerződéshez hozzájárul:

………………………………………………………………….

Budapest Főváros XIII. Kerületi Önkormányzat

Intézményműködtető és Fenntartó Központ

Végh Tibor igazgató